Kočiš, Eduard, poslanec NR SR (2022-12-19):
Veľmi pekne ďakujem za slovo, pán predsedajúci. Ja už nebudem dlho rečniť, pretože v tejto rozprave už bolo povedané asi všetko. Ale najväčší problém, ktorého sa chcem dotknúť a ktorého sa chcem zastať, je to, že leso, leso ochran, lesohospodársky podnik Ulič na východnom Slovensku naozaj v hladovej Ulickej doline je pred totálnou likvidáciu a pred totálnym pošliapaním ich pôvodného zámeru. Lesníci, lesoochranári a pracovníci tohto lesopoľnohospodárskeho podniku Ulič jednoducho sú a doslova dotlačení boli a myslím, že budú ďalej trpieť, pretože to, čomu sa hovorí prírode blízke hospodárenie, to, čo bolo presadzované a to, čo bolo nastavené do podoby zákona, kedy sa menila legislatíva a menili sa lokality aj ťažby, menil sa spôsob ťažby a povedalo sa, že Bukovské vrchy budú nejakým zvláštnym spôsobom chránené. A keďže sa bavíme aj o lokalite Starina, tak tam bude ťažba alebo lesoťažba spracovaná iným spôsobom. Takže ja sa pýtam, keď doteraz bolo vyčlenených, že má byť lesopoľnohospodárskym podniku Ulič nariadené vyťažiť okolo 35-tisíc metrov kubických drevnej hmoty, čo sa bavíme ani nie o 50 percentách ich pôvodnej ťažby z minulého roku, teda z roku 2020, kedy ešte bol v príčetnosti normálny zákon. Tak ja sa chcem len opýtať, akým spôsobom chce lesopoľnohospodársky podnik Ulič alebo ako má tento lesopoľnohospodársky podnik zabrániť kolapsu tohto podniku, ktorý má dlhoročnú tradíciu? Akým spôsobom má vytvárať zisk? A keď nebude vytvárať zisk, ako zabezpečí výplaty? Ako zabezpečí fungovanie? Akým spôsobom chce zachovať štát nejakú kvalitu života v tejto naozaj hladovej doline? Obce, ktoré sa nachádzajú v Uličskej doline, budeme sa baviť o Novej Sedlici, Uliči, Zboji, ja neviem, je tam Kolbasov a mnohé obce, o ktorých možno občania na Slovensku ani nevedia, že existujú. Občania z týchto obcí majú obrovský problém zabezpečiť si kvalitné, teraz už nie len kvalitné, akékoľvek palivové drevo, aby vôbec mohli si zakúriť v zimnom období. Čiže kvalitné drevo naozaj kvalitné, vyťažené drevo ide na vývoz. Lesopoľnohospodársky podnik Ulič ho nemôže ponúknuť miestnym obyvateľom, čiže ako bolo stále povedané aj pri zonáciach a zmenách, že budú mať tieto obce a títo občania možnosť si toto drevo zabezpečiť, pretože sa budeme baviť o prírode blízkom hospodárení a toto drevo zblízka by nemalo cestovať na diaľky, aby sme neprodukovali emisie, nezvyšovali sme zbytočne kvóty, ale má byť spracované a zprodukované tam, kde sa v podstate vyťažilo, aby sme jednoducho zabránili znečisťovaniu našej planéty. Ale deje sa pravý opak. Čiže ministerstvo životného prostredia hľadí naďalej iba na vlastné kšefty, či už je to pán Budaj, pán Smatana a podobní blázni, ktorí tam sú, pán Baláž a podobní ekoteroristi, či už je to Lesoochranárske združenie VLK a im podobní. Jednoducho, títo ľudia stále budú poč, po, počúvať iba ten svoj nejaký vnútorný hlas, že musíme zachrániť lesy, musíme zachrániť polia, musíme zachrániť kríky, čokoľvek, len aby sa na danom území nehospodárilo tak, ako sa tam celé desaťročia hospodárilo a prírode to bolo naozaj veľmi blízke, pretože desiatky rokov a dlhé generácie, títo lesníci, títo naozaj lesoochranári túto prírodu zveľaďovali, nedrancovali, nepľundrovali, ale dávali jej taký cveng a taký ráz, aký má doteraz. Ale príchodom tohto nového zákona sa jednoducho celá situácia mení a celá situácia sa zhoršila do takých pomerov, že naozaj, ľudia z blízkeho okolia a danej lokality už majú problém si zakúpiť drevo, ktoré im ministerstvo garantovalo týmito zákonmi, týmito prísľubmi a takýmito prázdnymi kvetnatými rečami. Čiže ak chceme zachovať naozaj kvalitu života na vidieku, každý jeden zákon, ktorý prichádza z dielne ministerstva životného prostredia, by mal byť robený pre občana a najmä pre občana žijúceho na vidieku. Ak ministerstvo životného prostredia zriadilo tzv. enviropolíciu, ktorá by mala nejakým spôsobom zabrániť alebo chrániť životné prostredie, tak ja sa pýtam, prečo táto enviropolícia nechráni životné prostredie tam, kde ho chrániť má. Ale v tomto vašom návrhu zákona, ktorý bol opravovaný 99 pozmeňujúcimi návrhmi zákona, boli aj také perly, že jednoducho dron bude sondovať alebo bude zabezpečovať to, čím kto kúri a aké splodiny a aké spaliny daný občan Slovenskej republiky produkuje. Čiže ja už naozaj v tomto nejakom rezortnom ponímaní nevidím rozdiel medzi bláznami zo SaS-ky a bláznami z OĽANO, pretože naozaj ste sa spojili do jedného krásneho ekoteroristického balíčka, ktorý len prezentujete navonok ako nejakú myšlienku, ktorá k nám prichádza z tej vysnenej krásnej a úžasnej Európskej únie a keď takéto zákony neprijmeme, tak budeme nejakou čiernou v nejakom enviroprograme, ktorým Európska únia nastavuje nejaké normy, ale skôr dogmy. Čiže ak chceme chrániť prírodu, ak chceme chrániť životné prostredie, máme postupovať od jednoduchosti ku komplikovanosti, ale ministerstvo životného prostredia si tento pojem úplne obrátilo. Čiže od komplikovaného k tomu jednoduchému, ale to nie je príliš dobrý prístup. Čiže, kolegyne, kolegovia, ja naozaj budem veľmi rád, ak tento návrh, či už to bude v pozmeňu... v pozmeňujúcej forme, ktorý predkladá kolega Karahuta, jednoducho neprejde, pretože toto nemá nič spoločné ani so zdravím rozumom, ani s ochranou životného prostredia a už vôbec nie s ochranou ľudí, ktorí na vidieku žijú, vidieku sa venujú a na vidieku chcú aj zostať. Ďakujem pekne.